15. 7. 88 De Europæiske Fællesskabers Tidende Nr. L 184/67 RÅDETS AFGØRELSE af 22. juni 1988 om Kommissionens udarbejdelse af en liste over stoffer og udgangsmaterialer, der anvendes ved fremstilling af aromaer (88/389/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 213, og ud fra følgende betragtninger :- Rådet har den 22. juni 1988 vedtaget direktiv 88/388/EØF om indbyrdes tilnærmelse af medlemsstaternes lovgivning om åromaer, som må anvendes i levnedsmidler, og om udgangsmaterialer til fremstilling af disse (!) ; det har vist sig, at det var ønskeligt at få tilvejebragt oplys- ninger om de stoffer og udgangsmaterialer, der anvendes ved fremstilling af aromaer med henblik på en vurdering dels af samtlige spørgsmål vedrørende aromaer og udgangsmaterialer til fremstilling heraf, dels af den aktion, som dette medfører på fællesskabsplan ; det vil være lettere at tilvejebringe de pågældende oplys- ninger, hvis Kommissionen udarbejder en liste over de pågældende stoffer og udgangsmaterialer — TRUFFET FØLGENDE AFGØRELSE: Eneste artikel ' 1. Inden 24 måneder efter vedtagelsen af denne afgø- relse udarbejder Kommissionen efter samråd med medlemsstaterne en liste over følgende: — aromakilder, der består af levnedsmidler samt af urter og krydderier, som normalt betragtes som fødevarer — aromakilder, der består af vegetabilske eller animalske råstoffer, som normalt ikke betragtes som fødevarer — aromastoffer, der ved egnede fysiske processer, enzym- processer eller mikrobiologiske processer er fremstillet af vegetabilske eller animalske råstoffer ] — aromastoffer, der er fremstillet ved kemisk syntese, eller som er udskilt ad kemisk vej, og som kemisk set er identiske med aromastoffer, der naturligt er til stede - i levnedsmidler samt i urter og krydderier, der normalt betragtes som fødevarer — aromastoffer, der er fremstillet ved kemisk syntese, eller som er udskilt ad kemisk vej, og som kemisk set er identiske med aromastoffer, der naturligt er til stede i vegetabilske eller animalske råstoffer, der normalt ikke betragtes som fødevarer — andre end de i fjerde og femte led omhandlede aroma- stoffer, der er fremstillet ved kemisk syntese, eller som er udskilt ad kemisk vej _ — udgangsmaterialer, der anvendes til fremstilling af røgaromaer eller reaktionsaromaer, samt de reaktions- betingelser, som de fremstilles under. 2. Kommissionen ajourfører regelmæssigt den i stk. 1 nævnte liste. Udfærdiget i Luxembourg, den 22. juni 1988. På Rådets vegne M. BANGEMANN Formand ()) Se side 61 i denne Tidende.